রেলের নতুন ঘোষণাই নেই! দেশবাসীকে চমকে দিল মোদি সরকারের বাজেট?

ওয়েব ডেস্ক: দেশের লাইফ লাইন রেলের বাজেটের (Railways Budget) দিকে তাকিয়ে থাকত সারা দেশ। কোথায় নতুন রেল লাইন, নতুন ট্রেনের ঘোষণা, নতুন স্টেশনের বিষয়ে আগ্রহী থাকতেন দেশবাসী। আলাদা করে সংসদে পেশ হত রেল বাজেট। এই রাজ্যে শিয়ালদহ, হাওড়ার মতো রেলস্টেশনে বড় স্ক্রিনের সামনে ট্রেন যাত্রীরা বাজেট দেখার জন্য ভিড় করতেন। বাজেটে বাংলা কী পেল তা জানার জন্য মুখিয়ে থাকতেন আমজনতা। নরেন্দ্র মোদি (Narendra Modi) সরকার আলাদা রেল বাজেট পেশ করার সেই প্রক্রিয়া তুলে দিয়েছে আগেই। যার ফলে রেলকে গুরুত্ব দেওয়া হচ্ছে না বলে অভিযোগ তোলে বিরোধীরা। বিশেষ করে বারবার দুর্ঘটনা সামনে আসায় সেই প্রশ্ন বেশি করে চর্চায় আসে। শনিবার বাজেট ২০২৫ পেশ করলেন কেন্দ্রীয় অর্থমন্ত্রী নির্মলা সীতারামন (Nirmala Sitharaman)। অবাক করার বিষয় হল তাতে রেলের নতুন কোনও ঘোষণাই নেই! তহালে এবার কি রেল বাজেট অস্তিত্ব হারাতে চলেছে? অবশ্য অভিযোগ, বাজেট এখন প্রতিশ্রুতিরই নামান্তর। তার অনেক কিছুই বাস্তবায়িত হয় না। গত বাজেটেও কর্মসংস্থানের (Assurance) যে প্রতিশ্রুতি দেওয়া হয়েছিল তা পূরণ হয়নি।

তাহলে বাজেটে রেলের বিষয়ে কী ঘোষণা হল? এটা জানতে আগ্রহী ছিল সবাই। কিন্তু আদপে বাজেটে রেল নিয়ে কোনও বিশেষ ঘোষণাই হল না। তবে রেলের বাজেট অপরিবর্তিতই থাকছে। তা কমেওনি, বাড়েওনি। থাকছে ২ লক্ষ ৫৫ হাজার কোটি টাকার বাজেট। কিন্তু  তার মধ্যে কী কী কাজ হবে সেই বিষয়ে উল্লেখ করা হয়নি। তারই মধ্যে বাজেটে অবশ্য রেলের অভ্যন্তরীণ ব্যবস্থাপনাকে আরও শক্তিশালী করার কথা বলা হয়েছে।  রাস্তা, রেল, বিমানবন্দর, শহরের পরিকাঠামোকে গুরুত্ব দেওয়া হয়েছে। যদিও ক্যাপেক্স বা মূলধনী ব্যয় নিয়ে কোনও উল্লেখ নেই।

আরও পড়ুন: মোবাইলের দাম কি কমল?

অন্যদিকে রেলমন্ত্রকের তরফে  শুক্রবার একটি সুপার অ্যাপ তৈরি করা হয়েছে। যেখানে একটি জায়গাতেই রেলের সব পরিষেবা পেতে সুবিধা হবে। আপাপতত পরীক্ষা চলবে স্বরেল (SwaRail) নামে ওই অ্যাপের।

দেখুন অন্য খবর:

The post রেলের নতুন ঘোষণাই নেই! দেশবাসীকে চমকে দিল মোদি সরকারের বাজেট? first appeared on KolkataTV.